ตลาดหุ้นเอเชียปิดร่วงยกแผง! หุ้นจีนนำทีมดิ่งเกือบ 200 จุด เหตุกังวลเจราการค้าจีน-สหรัฐฯ
ตลาดหุ้นเอเชียปิดร่วงยกแผง! หุ้นจีนนำทีมดิ่งเกือบ 200 จุด เหตุกังวลเจราการค้าจีน-สหรัฐฯ
ตลาดหุ้นเอเชียปิดร่วงยกแผง! หุ้นจีนนำทีมดิ่งเกือบ 200 จุด เหตุกังวลเจราการค้าจีน-สหรัฐฯ
6 พ.ค. 2562

ผู้สื่อข่าวรายงานว่า ตลาดหุ้นเอเชียปิดตลาดวันนี้(พ.ค.62) ส่วนใหญ่ปรับตัวลดลง โดยเฉพาะตลาดหุ้นจีนนำทีมร่วงหนัก 5.58% เนื่องจากสถานการณ์การค้าระหว่างจีนกับสหรัฐกลับมาน่ากังวลในตลาดหุ้นอีกครั้ง หลังนายโดนัลด์ ทรัมป์ ประธานาธิบดีสหรัฐ ประกาศขึ้นภาษีนำเข้าสินค้าจีนวงเงิน 2 แสนล้านเป็น 25%
โดยดัชนีSSE Composite ตลาดหุ้นจีนปิดวันนี้ที่ 2,906.46 จุด ลดลง 171.88 จุด, –5.58% เนื่องจากสถานการณ์การค้าระหว่างจีนกับสหรัฐกลับมาน่ากังวลอีกครั้ง หลังนายโดนัลด์ ทรัมป์ ประธานาธิบดีสหรัฐ ประกาศขึ้นภาษีนำเข้าสินค้าจีนวงเงิน 2 แสนล้านเป็น 25%
ทั้งนี้ นายโดนัลด์ ทรัมป์ ประธานาธิบดีสหรัฐ ประกาศเมื่อวานนี้ว่า ภาษีนำเข้าสินค้าจีนวงเงิน 2 แสนล้านดอลลาร์นั้น จะปรับตัวขึ้นจากเดิม 10% เป็น 25% ในไม่กี่วันข้างหน้านี้ ขณะที่สงครามการค้าระหว่างสองประเทศได้กลับมาทวีความรุนแรงขึ้น
หากสหรัฐประกาศขึ้นภาษีนำเข้าสินค้าจีนแล้ว ทางฝั่งจีนก็น่าจะใช้มาตรการตอบโต้ ซึ่งคาดว่าจะสร้างความวุ่นวายให้ตลาดโลกและกระทบต่อการเติบโต รายงานข่าวระบุว่า ปธน.ทรัมป์ ดูจะใช้การตัดสินใจดังกล่าวเพื่อยกระดับแรงกดดันต่อการเจรจาการค้า โดยหวังให้สงครามภาษีการค้าที่ยืดเยื้อมานานนั้นยุติลง
ส่วนดัชนีฮั่งเส็งตลาดหุ้นฮ่องกงปิดวันนี้ปรับตัวลดลงจากประเด็นดังกล่าวเช่นกัน โดยฮั่งเส็งตลาดหุ้นฮ่องกงปิดวันนี้ที่ 29,209.82 จุด ลดลง 871.73 จุด หรือ -2.90%
ส่วนดัชนี TAIEX ตลาดหุ้นไต้หวันปิดวันนี้ที่ 10,897.12 จุด ลดลง 199.18 จุด, -1.80% และดัชนี ALL ORDINARIES ตลาดหุ้นออสเตรเลียปิดวันนี้ที่ 6,369.90 จุด ลดลง 57.30 จุด, -0.89%
ด้านดัชนี S&amp;P/ASX 200 ตลาดหุ้นออสเตรเลียปิดวันนี้ที่ 6,283.70 จุด ลดลง 52.10 จุด, -0.82% และดัชนี PSE Composite ตลาดหุ้นฟิลิปปินส์ปิดวันนี้ที่ 7,862.30 จุด ลดลง 105.68 จุด, -1.33%
ส่วนดัชนี Jakarta Composite ตลาดหุ้นอินโดนีเซียปิดวันนี้ที่ 6,256.35 จุด ลดลง 63.11 จุด, -1.00% และ ดัชนี FBMKLCI ตลาดหุ้นมาเลเซียปิดวันนี้ที่ 1,632.80 จุด ลดลง 4.50 จุด, -0.27% 
ส่วนตลาดหุ้นเกาหลีใต้ ปิดทำการวันนี้ (6 พ.ค.) เนื่องในวันชดเชยวันเด็กแห่งชาติ และตลาดหุ้นญี่ปุ่น ปิดทำการวันนี้ (6 พ.ค.) เนื่องในวันชดเชยวันเด็กแห่งชาติ